Diari Oficial de la Generalitat Valenciana


Sumari del DOGV 7031, del 24-05-2013 (2013/5097)

RESOLUCIÓ de 15 de maig de 2013 de la Universitat de València, per la qual es convoca concurs de trasllats i de mèrits per a funcionàries i funcionaris del grup A, subgrup A2 d'administració especial, de l'escala tècnica mitjana d'investigació, perfil B2, d'aquesta Universitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7031

Data del DOGV
:   24-05-2013

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2013/5097


Data del document
:   15-05-2013

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 15 de maig de 2013 de la Universitat de València, per la qual es convoca concurs de trasllats i de mèrits per a funcionàries i funcionaris del grup A, subgrup A2 d'administració especial, de l'escala tècnica mitjana d'investigació, perfil B2, d'aquesta Universitat. [2013/5097]  
Atès que hi ha vacants diversos llocs de treball dotats pressupostàriament, la provisió dels quals es considera convenient per a atendre les necessitats del servei, la Universitat de València, d'acord amb l'article 191 i 193 dels seus Estatuts, la Llei 10/2010, de la Generalitat, d'Ordenació i Gestió de la Funció Pública Valenciana, i el Decret 33/1999, de 9 de març, pel qual s'aprova el Reglament de Selecció, Provisió de Llocs de Treball i Carrera Administrativa, resol:  
  
convocar concurs de trasllats per a proveir els llocs de treball de tècnic/a mitjà/na de laboratori, perfil B2, que s'indiquen en l'annex I d'aquesta convocatòria, i s'oferiran a resultes els llocs que es queden vacants entre els que figuren en l'annex II d'aquesta convocatòria.  
Igualment, es convoca concurs de mèrits per a proveir els llocs de treball de tècnic/a mitjà/na de laboratori, perfil B2, que queden vacants en el concurs anterior entre els que s'indiquen en l'annex I i II d'aquesta convocatòria.  
  
Bases de la convocatòria  
  
Primera. Participants per al concurs de trasllats   
1.1. Per a participar en el concurs de trasllats, cal ser funcionària o funcionari de carrera del grup A, subgrup A2, d'administració especial, de l'escala tècnica mitjana d'investigació, del perfil B2.  
  
1.1.1. Hauran de participar obligatòriament en aquest concurs les funcionàries i els funcionaris de carrera d'aquest grup i perfil que presten serveis en aquesta Universitat, que es troben en situació de destinació provisional i tinguen el mateix grup i nivell que els llocs convocats.  
Per als qui es troben en destinació provisional i els siga aplicable l'article 105.5 de la Llei 10/2010, de la Generalitat, d'Ordenació i Gestió de la Funció Pública Valenciana, hauran de sol·licitar com a mínim el lloc que ocupen provisionalment. Si no hi concorren quedaran sense destinació i a la disposició de la Gerència.  
1.1.2. Podran participar-hi voluntàriament les funcionàries i els funcionaris de carrera d'aquest grup i perfil que presten serveis en aquesta Universitat i hagen prestat serveis almenys un any des de la seua adscripció a l'últim lloc de treball, segons l'article 101.3 de la Llei 10/2010, de la Generalitat, d'Ordenació i Gestió de la Funció Pública Valenciana, i els qui hagen estat traslladats en aplicació de l'article 188 dels Estatuts d'aquesta universitat.  
1.1.3. Queden exempts del requisit de permanència d'un any en el lloc de treball els funcionaris i les funcionàries als qui els siga aplicable l'article 101.3 de la Llei 10/2010, de la Generalitat, d'Ordenació i Gestió de la Funció Pública Valenciana, i els funcionaris i les funcionàries que hagen estat traslladats en aplicació de l'article 188 dels Estatuts d'aquesta universitat.   
1.1.4. Per interpretació de la disposició transitòria cinquena de la Llei 10/2010, de la Generalitat, d'Ordenació i Gestió de la Funció Pública Valenciana, es podrà presentar també, el personal laboral fix que ocupe llocs de treball de l'escala tècnica mitja d'investigació, que hagen prestat serveis almenys durant un any des de la seua adscripció a l'últim lloc de treball.  
  
Segona. Participants per al concurs de mèrits  
2.1. Per al concurs de mèrits els participants hauran de ser funcionàries o funcionaris de carrera del grup A, subgrup A2, d'administració especial, de l'escala tècnica mitjana d'investigació, dels perfils B1 o B3, trobar-se prestant serveis en aquesta Universitat i estar un any o més en una destinació definitiva.  
2.1.1. Queden exempts del requisit de permanència d'un any en el lloc de treball els funcionaris i les funcionàries als qui els siga aplicable l'article 101.3 de la Llei 10/2010 de la Generalitat, d'Ordenació i Gestió de la Funció Pública Valenciana, i els qui hagen estat traslladats en aplicació de l'article 188 dels Estatuts d'aquesta universitat.  
  
  
Tercera. Llocs vacants i llocs oferts a resultes  
3.1. Els llocs vacants són els que no es troben ocupats per funcionàries o funcionaris de carrera o no es troben reservats a favor del seu titular. Es troben relacionats en l'annex I d'aquesta convocatòria.   
  
3.2. Els llocs que s'ofereixen a resultes són els que es troben ocupats per funcionàries o funcionaris de carrera o tenen reserva legal a favor del seu titular. En el cas que un funcionari de carrera, del perfil que es convoca, aconseguisca un nou lloc de treball en aquest concurs, el seu lloc es consideraria resultes. Es troben relacionats en l'annex II d'aquesta convocatòria.   
3.3. Per això, les persones interessades a participar en el concurs de trasllats o en el de mèrits podran incloure en la sol·licitud llocs vacants, places de resultes, o llocs de treball vacants i de resultes conjuntament, tot indicant-hi l'ordre de prioritats de cada lloc de treball.  
  
Quarta. Procediment del concurs  
4.1. En primer lloc, es resoldrà el concurs de trasllats amb les resultes.   
Les persones interessades que reunisquen els requisits previstos en la convocatòria podran participar en el concurs de trasllat, incloent-hi o no llocs de resultes, si així ho manifesten en la sol·licitud ordenant-ho en una llista prioritzada. Si algú ho desitja, també podrà sol·licitar places de resultes, exclusivament.  
4.2. Finalitzat el concurs de trasllats i adjudicades les vacants i resultes als funcionàries o funcionaris del perfil B2, es resoldrà el concurs de mèrits per als funcionàries o funcionaris de carrera de la mateixa escala i diferent perfil.   
Les persones interessades que reunisquen els requisits previstos en la convocatòria podran participar en el concurs de mèrits, si així ho manifesten en la sol·licitud. Caldrà que hi adjunten una llista prioritzada en la qual indiquen els llocs que aspiren ocupar tant de l'annex I com de l'annex II.  
  
Cinquena. Sol·licituds  
5.1. Les persones interessades que desitgen participar en el concurs de trasllats han de presentar la sol·licitud amb el model que figura en l'annex III i l'ordre de prioritats segons el model que figura en l'annex IV. Igualment, per a participar en el concurs de mèrits hauran d'emplenar el model que figura en l'annex V i l'ordre de prioritats de l'annex VI. Tots aquests models es troben en la pàgina web del Servei de Recursos Humans (PAS), que té l'adreça següent: .  
  
A la sol·licitud per a participar en qualsevol dels concursos s'adjuntarà el curriculum vitae i la documentació justificativa dels mèrits al·legats.   
5.2. La documentació que ja consta en el Registre de Personal (PAS) de la Universitat de València (certificats de serveis prestats i del grau personal consolidat) s'adjuntarà d'ofici a les sol·licituds presentades.  
  
5.3. Si algun dels participants desitja que el Servei de Recursos Humans (PAS) hi aporte una altra documentació de què dispose aquesta Universitat, haurà de sol·licitar-ho expressament en una instància separada, amb indicació de la unitat on es troba, i estar referenciada al currículum corresponent.   
  
Sisena. Termini i lloc de presentació  
Tant per al concurs de trasllats com per al concurs de mèrits, les sol·licituds i la documentació hauran de presentar-se, en el termini de 20 dies hàbils comptats des de l'endemà de la publicació d'aquesta convocatòria en el Diari Oficial de la Comunitat Valenciana (DOCV), davant el registre d'entrada de la Gerència (av. de Blasco Ibáñez, núm. 13, 46805 de València), a través de qualsevol altre registre auxiliar dels centres universitaris, o a les oficines públiques a què fa referència l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
  
Setena. Barem del concurs de trasllats i adjudicació  
7.1. El concurs de trasllats serà resolt per la valoració de l'antiguitat i el coneixement del valencià.   
7.2. L'antiguitat es puntuarà segons la fórmula següent: 4 log. (1 + nre. d'anys)/log.(31). El temps màxim que es valorarà serà de trenta anys i no es consideraran fraccions inferiors a l'any. En la pàgina web del Servei de Recursos Humans (PAS) n'hi ha una còpia: .  
7.3. El valencià es puntuarà d'acord amb el barem aprovat per la Junta de Govern d'aquesta Universitat el 22 d'octubre de 1991 i modificat per acord de la Junta de Govern el 21 de juliol de 1998. En la pàgina web del Servei de Recursos Humans (PAS) n'hi ha una còpia: .  
Només es valorarà el coneixement de valencià que haja estat certificat per la Junta Qualificadora de la Generalitat Valenciana o pel Servei de Política Lingüística de la Universitat de València, o mitjançant un certificat d'homologació emès per aquest Servei.  
7.4. L'adjudicació es realitzarà per l'ordre de puntuació obtinguda i segons l'ordre de prioritat manifestada pels participants. Els casos d'empat es resoldran tenint en compte el criteri d'antiguitat; si persisteix l'empat, s'adjudicarà al concursant de més edat, i si encara continua l'empat, la situació es resoldrà per sorteig.  
  
Vuitena. Barem del concurs de mèrits i adjudicació  
8.1. El concurs de mèrits es resoldrà per l'aplicació conjunta del barem aprovat per la Junta de Govern de la Universitat de València el 22 d'octubre de 1991 (modificat per acord de Junta de Govern el 21 de juliol de 1998) i del document de regularització dels perfils del personal de laboratori, aprovat pel Consell de Govern el 14 de juny de 2005, ACGUV 139/05.   
Hi ha una còpia del contingut d'ambdós documents en la pàgina web del Servei de Recursos Humans (PAS).  
8.2. L'adjudicació es realitzarà per l'ordre de puntuació obtinguda i segons l'ordre de prioritat manifestada pels participants. Els casos d'empat es resoldran tenint en compte el qui tinga major puntuació en l'apartat d'aptitud per al lloc de treball convocat del barem; si persisteix l'empat, s'adjudicarà al qui tinga major antiguitat; si encara continua l'empat, s'adjudicarà al concursant de més edat, i si encara continua l'empat, la situació es resoldrà per sorteig.  
  
Novena. Comissió avaluadora  
9.1. La comissió avaluadora que durà a terme la selecció dels llocs de treball convocats a concurs ha de tenir la composició que figura en l'acord del Consell de Govern (ACGUV 184/2012) d'aquesta Universitat. N'hi ha una còpia en l'adreça següent: .  
  
El seu funcionament s'adaptarà a allò que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La seua composició haurà d'ajustar-se al principi d'imparcialitat i professionalitat dels seus membres i tendiran en la seua composició a la paritat entre homes i dones, en compliment del que s'estableix en l'article 53 de la Llei Orgànica 3/2007, de 22 de març, per a la Igualtat Efectiva de Dones i Homes, en l'article 60.1 de la Llei 7/2007, de 12 d'abril, de l'Estatut Bàsic de l'Empleat Públic, la Llei 10/2010, d'Ordenació i Gestió de la Funció Pública Valenciana, i en l'Acord del Consell de Govern de la Universitat de València, d'1 de desembre de 2009 (ACGUV 204/2009), pel qual s'aprova l'I Pla d'Igualtat de la Universitat de València.  
9.2. Els noms dels components de la comissió avaluadora es faran públics abans que acabe el termini de presentació de sol·licituds en el tauler d'anuncis del Servei de Recursos Humans (PAS), a l'avinguda de Blasco Ibáñez, 13, 46771 València, i en la pàgina web d'aquest servei.   
  
9.3. Les actuacions de la comissió s'ajustaran al principi d'igualtat de tracte entre dones i homes, d'acord amb el que estableix l'article 14 de la Constitució espanyola, la Llei 7/2007, de 12 d'abril, de l'Estatut Bàsic de l'Empleat Públic, la Llei Orgànica 3/2007, de 22 de març, per a la Igualtat Efectiva de Dones i Homes, així com a l'Acord del Consell de Govern de la Universitat de València, d'1 de desembre de 2009 (ACGUV 204/2009), pel qual s'aprova l'I Pla d'Igualtat de la Universitat de València.  
Deu. Irrenunciabilitat de les destinacions  
10.1. Els participants, tant en el concurs de trasllats com en el de mèrits, poden desistir de la sol·licitud dins del termini de presentació de sol·licituds. Després que haja transcorregut aquest termini, no s'acceptarà cap desistiment i els participants quedaran vinculats al resultat del concurs.  
10.2. La destinació adjudicada és irrenunciable, excepte que abans de finalitzar el termini de presa de possessió s'haguera obtingut una altra destinació per convocatòria pública. En aquest cas, s'haurà de comunicar per escrit al Rectorat de la Universitat de València.   
  
Onze. Participació  
La participació en el concurs, tant en el concurs trasllats i/o resultes com en el de mèrits, implica l'acceptació de totes les bases.  
  
  
Dotze. Cessament i presa de possessió  
La resolució d'aquest concurs es farà pública en el tauler d'anuncis i en la pàgina web del Servei de Recursos Humans (PAS).  
En la resolució s'indicarà expressament la data de cessament i de presa de possessió.  
  
Tretze. Informació respecte de les dades recollides  
13.1. Les dades subministrades per la persona interessada podran quedar incorporades en un fitxer automatitzat que constitueix la base de dades de personal, o la base de dades de la borsa de treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).  
13.2. El fitxer quedarà sota la responsabilitat de la Secretaria General de la UVEG, a l'avinguda de Blasco Ibáñez, número 13, 46086 València.  
13.3. La informació obtinguda serà processada exclusivament per a la gestió de personal.  
13.4. Les dades de caràcter personal seran tractades amb el grau de protecció que estableix el Reial Decret 1720/2007, de 21 de desembre, pel qual s'aprova el Reglament de Desenvolupament de la Llei Orgànica 15/1999, de 13 de desembre, de Protecció de Dades de Caràcter Personal, adoptant-se les mesures de seguretat necessàries per a garantir la confidencialitat i la integritat de la informació.  
13.5. Les persones interessades podran exercir els seus drets d'accés, rectificació, cancel·lació i oposició, complint el que estableix la LOPD, davant el Servei de Recursos Humans (PAS) de la Universitat de València (av. de Blasco Ibáñez, núm. 13, 46580 València).  
  
  
Catorze. Recursos  
Contra aquesta resolució, que exhaureix la via administrativa, es pot interposar potestativament un recurs de reposició davant del mateix òrgan que dicta la resolució, en el termini d'un mes comptador a partir de l'endemà de la notificació o publicació, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos comptadors a partir de l'endemà de la publicació.  
  
València, 15 de maig de 2013.- El rector, p. d. (DOCV 06.09.2012), el gerent: Joan E. Oltra i Vidal.  
  
  
ANNEX I  
Característiques dels llocs de treball vacants oferts en el concurs de trasllats segons la relació de llocs de treball   
  
  
  
A) REQUISITS DE FORMACIÓ ESPECÍFICA EN L'RLT:  
3. Coneixement de valencià a nivell elemental, o compromís d'adquirir aquest coneixement en el termini d'un any des de la presa de possessió en el lloc (o en el temps que permeta la programació del Servei de Política Lingüística).  
32. Acreditació professional de categoria B per a la cura dels animals del RD 1201/2005, o compromís d'adquirir aquesta acreditació en el termini d'un any des de la presa de possessió en el lloc (o en el temps que permeta la programació dels centres de formació habilitats).  
  
B) MÈRITS PREFERENTS EN L'RLT:  
1. Coneixements d'informàtica.  
8. Coneixements d'idiomes comunitaris: anglès.  
9. Coneixements d'idiomes comunitaris: francès.  
10. Coneixements d'idiomes comunitaris: alemany.  
  
  
ANNEX II  
Característiques dels llocs de treball que poden quedar vacants en el concurs de trasllats i   
que poden ser sol·licitats a resultes segons la relació de llocs de treball  
  
  
  
A) REQUISITS DE FORMACIÓ ESPECÍFICA EN L'RLT:  
3. Coneixement de valencià a nivell elemental, o compromís d'adquirir aquest coneixement en el termini d'un any des de la presa de possessió en el lloc (o en el temps que permeta la programació del Servei de Política Lingüística).  
32. Acreditació professional de categoria B per a la cura dels animals del RD 1201/2005, o compromís d'adquirir aquesta acreditació en el termini d'un any des de la presa de possessió en el lloc (o en el temps que permeta la programació dels centres de formació habilitats).  
  
B) MÈRITS PREFERENTS EN L'RLT:  
1. Coneixements d'informàtica.  
8. Coneixements d'idiomes comunitaris: anglès.  
9. Coneixements d'idiomes comunitaris: francès.  
10. Coneixements d'idiomes comunitaris: alemany.  
  
ANNEX III  
Sol·licitud per al concurs de trasllats amb resultes  
  
(Per a tècnic/a mitjà/na de laboratori del perfil B2)  
  
DADES PERSONALS  
  
  
  
DADES PROFESSIONALS  
  
  
  
DEMANE  
L'admissió al concurs de trasllats per a proveir llocs de tècnic/a mitjà/na de laboratori, perfil B2, convocat per la Resolució de 15 de maig de 2013.  
  
  
(Signatura)  
  
  
València, ... de ... de 2013  
  
  
El o la signant declara que són certes les dades que figuren en aquest currículum i assumeix, en cas contrari, les responsabilitats que pogueren derivar-se de les inexactituds que hi consten.  
  
  
RECTORAT DE LA UNIVERSITAT DE VALÈNCIA  
  
  
  
ANNEX IV  
Ordre de prioritats del concurs de trasllats amb resultes  
  
  
  
V = vacant.  
R = reule  
  
  
  
ANNEX V  
Sol·licitud per al concurs de mèrits  
  
DADES PERSONALS  
  
  
DADES PROFESSIONALS  
  
  
  
DEMANE  
L'admissió al concurs de mèrits per a proveir llocs de tècnic/a mitjà/na de laboratori, perfil B2, convocat per la Resolució de 15 de maig de 2013.  
  
  
(signatura) València, ... de ... de 2013  
  
El o la signant declara que són certes les dades que figuren en aquest currículum i assumeix, en cas contrari, les responsabilitats que pogueren derivar-se de les inexactituds que hi consten.  
  
RECTORAT DE LA UNIVERSITAT DE VALÈNCIA  
  
ANNEX VI  
Ordre de prioritats del concurs de mèrits  
  
  
  
  
  
  
  
\* \* \* \* \*  
  
  
  
ANEXO I  
Características de los puestos de trabajo vacantes ofertados en el concurso de traslados según la relación de puestos de trabajo   
  
  
  
A) REQUISITOS DE FORMACIÓN ESPECÍFICA EN LA RPT:  
3. Conocimiento de valenciano a nivel elemental, o compromiso de adquirir este conocimiento en el plazo de un año y desde la toma de posesión en el puesto (o en el tiempo que permita la programación del Servei de Política Lingüística).  
32. Acreditación profesional de categoría B para el cuidado de los animales del RD 1201/2005 o compromiso de adquirir esta acreditación en el plazo de un año desde la toma de posesión en el puesto (o en el tiempo que permita la programación de los centros de formación habilitados).  
  
B) MÉRITOS PREFERENTES EN LA RPT:  
1. Conocimientos de informática.  
8. Conocimientos de idiomas comunitarios: inglés.  
9. Conocimientos de idiomas comunitarios: francés.  
10. Conocimientos de idiomas comunitarios: alemán.  
  
  
ANEXO II  
Características de los puestos de trabajo que pueden quedar vacantes en el concurso de traslado y   
que pueden ser solicitados a resultas según la relación de puestos de trabajo  
  
  
  
A) REQUISITOS DE FORMACIÓN ESPECÍFICA EN LA RPT:  
3. Conocimiento de valenciano a nivel elemental, o compromiso de adquirir este conocimiento en el plazo de un año y desde la toma de posesión en el puesto (o en el tiempo que permita la programación del Servei de Política Lingüística).  
32. Acreditación profesional de categoría B para el cuidado de los animales del RD 1201/2005 o compromiso de adquirir esta acreditación en el plazo de un año desde la toma de posesión en el puesto (o en el tiempo que permita la programación de los centros de formación habilitados).  
  
B) MÉRITOS PREFERENTES EN LA RPT:  
1. Conocimientos de informática.  
8. Conocimientos de idiomas comunitarios: inglés.  
9. Conocimientos de idiomas comunitarios: francés.  
10. Conocimientos de idiomas comunitarios: alemán.  
ANEXO III  
Solicitud para el concurso de traslados con resultas  
  
(Para técnico/a medio/a de laboratorio del perfil B2)  
  
DATOS PERSONALES  
  
  
  
  
DATOS PROFESIONALES  
  
  
SOLICITA  
La admisión al concurso de traslados para proveer puestos de técnico medio de laboratorio, perfil B2, convocado por la Resolución de 15 de mayo de 2013.  
  
  
  
(Firma)  
  
València, ... de ... de 2013  
  
  
El o la firmante declara que son ciertos los datos que figuran en este currículum y asume, en caso contrario, las responsabilidades que pudieran derivarse de las inexactitudes que consten.  
  
RECTORADO DE LA UNIVERSITAT DE VALÈNCIA  
  
  
  
ANEXO IV  
Orden de prioridades del concurso de traslados con resultas  
  
  
  
V = vacante  
R = resultas  
  
  
  
ANEXO V  
Solicitud para el concurso de méritos  
  
DATOS PERSONALES  
  
  
DATOS PROFESIONALES  
  
  
SOLICITA  
La admisión al concurso de méritos para proveer puestos de técnico/a medio/a de laboratorio, perfil B2, convocado por la Resolución de fecha 15 de mayo de 2013.  
  
  
(Firma)   
  
  
València, ... de ... de 2013  
El o la firmante declara que son ciertos los datos que figuran en este currículum y asume, en caso contrario, las responsabilidades que pudieran derivarse de las inexactitudes que consten.  
  
RECTORAT DE LA UNIVERSITAT DE VALÈNCIA  
  
  
  
ANEXO VI  
Orden de prioridades del concurso de méritos  
  
